b'\n_START_ARTICLE_\nHadrijan I.\n_START_SECTION_\n\xc5\xbdivotopis\n_START_PARAGRAPH_\nHadrijan je bio sin bogatog rimskog patricija Teodora. Ubrzo nakon njegova ustoli\xc4\x8denja za papu, na podru\xc4\x8dje pod njegovom vla\xc5\xa1\xc4\x87u provalio je kralj Langobarda Deziderije. Hadrijan je procijenio da je to velika opasnost koju ne mo\xc5\xbee sam savladati i pozvao je u pomo\xc4\x87 frana\xc4\x8dkog kralja Karla Velikog._NEWLINE_On se odazvao molbi i krenuo na Italiju s velikom vojskom, zatim je opkolio Deziderija u njegovoj prijestolnici Paviji, zauzeo grad i zarobio Deziderija. Njega je nakon toga protjerao u francuski benediktinski samostan Corbie, sebi je dodao naslov Kralj Lombardije. Papa \xc4\x8dija su o\xc4\x8dekivanja bila mnogo ve\xc4\x87a, morao se zadovoljiti manjim teritorijalnim pro\xc5\xa1irenjima svojeg Rimskog vojvodstva na ra\xc4\x8dun Ravenskog egzarhata. Papa je u po\xc4\x8dast te pobjede dao je iskovati kovanice, to su bile prve kovanice \xc5\xa1to ih je izdao neki papa. _NEWLINE_Hadrijan I. umro je u 95 godini, i ostao sve do 18. stolje\xc4\x87a papa sa najdu\xc5\xbeim pontifikatom, tek ga je nadma\xc5\xa1io papa Pio VI.\n_START_SECTION_\nVanjska politika\n_START_PARAGRAPH_\nU raskolu izme\xc4\x91u pritisaka Isto\xc4\x8dnog Rimskog Carstva i langobardskih knezova iz Beneventa, Hadrijan je ostao vjeran savezu s Francima i Karlom Velikim. Prijateljske odnose izme\xc4\x91u pape i kralja nisu omele ni razlika po pitanju ikonoklazma. Karlo Veliki i francuski biskupi bili su \xc5\xbeestoki protivnici obo\xc5\xbeavanja ikona, dok je Hadrijan dijelio stavove Bizanta odobrene dekretom na drugom Drugom nicejskom saboru (787.), kojim se ikonoborci eksomuniciraju, a ikone ponovno postaju predmet po\xc5\xa1tovanja.'